Πέτρος Κωστόπουλος

Ο Πέτρος Κωστόπουλος (Βόλος, 5 Φεβρουαρίου 1954) είναι Έλληνας πρώην"Τέλος εποχής για Ιmako-Κωστόπουλο!", gazzetta.gr (21 Φεβρουαρίου 2012) επιχειρηματίας και εκδότης και νυν σύμβουλος επιχειρήσεων. Τα μέσα ενημέρωσης που ίδρυσε και διευθύνει από το 1987 έως σήμερα έχουν επιδράσει καταλυτικά στην σύγχρονη ελληνική ποπ κουλτούρα και κοσμοαντίληψη.Νικόλας Σεβαστάκης, Κοινότοπη χώρα. Όψεις του δημοσίου χώρου και αντινομίες αξιών στη σημερινή Ελλάδα, εκδ. Σαββάλας, 2004. ISBN 978-960-423-476-9

Καριέρα
Γεννήθηκε στον Βόλο, όπου και μεγάλωσε. Μετά το σχολείο, εγκαταστάθηκε στην Αθήνα όπου φοίτησε στην Ανώτατη Βιομηχανική Σχολή Πειραιώς. Έπειτα, εγκαταστάθηκε στη Γαλλία, συνεχίζοντας τις σπουδές του Πανεπιστήμιο του Παρισιού και κάνοντας διδακτορικό στην Πολιτική Οικονομία. Μετά την ολοκλήρωση των σπουδών του, σταδιοδρόμησε στο Τμήμα Διεθνών Οικονομικών Σχέσεων του Ευρωπαϊκού Κοινοβουλίου στις Βρυξέλλες.

Εκδόσεις
Επιστρέφοντας στην Ελλάδα το 1987, ξεκίνησε την εκδοτική του δραστηριότητα στις εκδόσεις Τερζόπουλος (ιδιοκτησίας του Άρη Τερζόπουλου), με το περιοδικό «ΚΛΙΚ», που γνώρισε τεράστια απήχηση και έγινε το μεγαλύτερο σε κυκλοφορία περιοδικό. Έπειτα οι εκδόσεις Τερζόπουλος ίδρυσαν τον Κλικ FM 88 (μετέπειτα Village 88,3 και VFM, από το 2013 δεν υφίσταται σε λειτουργία).Σαν σήμερα: Ο Best 92.6 που σώθηκε και ο VFM 88.3 που σίγησε οριστικά

Το 1995, ίδρυσε την Imako Εκδοτική Α.Ε. λανσάροντας τα περιοδικά «Nitro» και «DownTown» αλλά και το Nitro Radio (νυν Voice 102,5) με το προσωπικό του «ΚΛΙΚ».Η αποχώρηση Κωστόπουλου από τον Κλικ FM που δημιούργησε το Nitro Radio Η εταιρεία εξέδιδε επίσης τα περιοδικά «Esquire», «InStyle», «OK!», «People», «MEN» και «DIVA» ενώ στον ίδιο όμιλο άνηκαν επιπλέον δύο ραδιοφωνικοί σταθμοί (Sfera 102.2 και Derti νυν Pride 98.6).

Στην ιδιοκτησία του υπήρξαν και 3 ιστοσελίδες, τα Koolnews, Jenny και toratora. Το Jenny.gr ανήκει στην Koolworks/Liquid Media.

Ανήκε πολιτικά στο χώρο του ΠΑΣΟΚ και στα φοιτητικά του χρόνια ήταν δυναμικό στέλεχος της φοιτητικής οργάνωσης ΠΑΣΠ, διατελώντας μάλιστα και Πρόεδρος της Ομοσπονδίας Ελλήνων Φοιτητών Γαλλίας.Βασίλης Νέδος, Σύντροφε υπουργέ, πότε θα θυμηθούμε τα παλιά;, Εφημ. Η Καθημερινή, 13/04/2008 Υπήρξε στενός φίλος του πολιτικού Κώστα Λαλιώτη. Όταν ο Λαλιώτης συγκρούστηκε με τον Αντιπρόεδρο Κυβέρνησης, Μένιο Κουτσόγιωργα και αποχώρησε από την Κυβέρνηση Ανδρέα Παπανδρέου, εργάστηκε για ένα διάστημα στα έντυπα του Κωστόπουλου. Από την Imako έχει περάσει επίσης και ο Θέμος Αναστασιάδης.

Για χρόνια υπήρξε Πρόεδρος της Ένωσης Ιδιοκτητών Ιδιωτικών Ραδιοφωνικών Σταθμών Αθηνών (EIIPA).Ιστοσ. Ραδιόφωνο, Εκλογές ΔΣ της ΕΙΙΡΑ, 18/12/2007

Τηλεόραση-Ραδιόφωνο
Υπήρξε ραδιοφωνικός παραγωγός για πολλά χρόνια σε σταθμούς ιδιοκτησίας του, και μετέπειτα στον Galaxy 92 την περίοδο 2015-2016 και στο δημοτικό Κανάλι 1 90,4 του Πειραιά από το 2024.Τέλος από τον Galaxy 92 ο Πέτρος ΚωστόπουλοςΣτο Κανάλι 1 90.4 (κι επισήμως) ο Πέτρος Κωστόπουλος

Ήταν επίσης για δύο σεζόν (2009-2011) κριτής του μουσικού διαγωνιστικού τηλεοπτικού προγράμματος Greek Idol. Παρουσίαζε την εκπομπή Βράδυ, αρχικά στον Alpha τη σεζόν 2010-2011, και αργότερα στον ΑΝΤ1 τις σεζόν 2011-2013. Παράλληλα τη σεζόν 2011-2012 ήταν μέλος της επιτροπής στην εκπομπή Dancing On Ice του ίδιου τηλεοπτικού σταθμού. Τη σεζόν 2013-2014 παρουσίαζε τον 4ο κύκλο της πρωινής εκπομπής του Mega Πρωινό mou μαζί με την, τότε σύζυγό του, Τζένη Μπαλατσινού.

Από τον Φεβρουάριο έως τον Δεκέμβριο του 2016 επέστρεψε με την εκπομπή Βράδυ στον Alpha.

Το 2017 συμμετείχε ως κριτής στη μουσική εκπομπή ταλέντων Star Academy, μαζί με τον Νίκο Καρβέλα και την Άννα Βίσση, που μετέδιδε το κανάλι Epsilon.

Από τον Μάρτιο έως τον Ιούλιο του 2019 παρουσίασε στο νεοσύστατο-μετονομασμένο κανάλι Open, την ψυχαγωγική εκπομπή Όλα Λάθος.

Από τα τέλη του 2025 συμμετέχει στον ΑΝΤ1 ως σχολιαστής αρχικά την περίοδο Σεπτεμβρίου-Δεκεμβρίου της ίδιας χρονιάς στο μαγκαζίνο Πρωινό Σαββατοκύριακο που παρουσίασε η Ελένη Τσολάκη και μετέπειτα από τις 31 Ιανουαρίου 2026 στο μαγκαζίνο Σαββατοκύριακο Παρέα που παρουσιάζει η Κατερίνα Καραβάτου.«Σαββατοκύριακο Παρέα» με την Κατερίνα Καραβάτου στον ΑΝΤ1

Οικονομικά προβλήματα και πτώχευση
Από το 2011, η Ιmako αδυνατούσε να εξυπηρετήσει τη μισθοδοσία των εργαζομένων που έμειναν για αρκετούς μήνες απλήρωτοι. Το Φεβρουάριο του 2012 η εταιρία Α&G paper, ζήτησε, για πρώτη φορά, από το δικαστήριο την συντηρητική κατάσχεση κάθε κινητής και ακίνητης περιουσίας της λόγω μεγάλων ληξιπρόθεσμων οφειλών προς την εν λόγω επιχείρηση της τάξεως των 1.700.000 ευρώ. Στις 21 Φεβρουαρίου 2012 έγινε κατάσχεση στα γραφεία της Ιmako.Παυλίδου Δώρα, "Κατάσχεση στην Imako. Θα ακολουθήσει πλειστηριασμός", Το Βήμα (21-02-2012). Τα συνολικά χρέη της εταιρείας ήταν σύμφωνα με την πλευρά του πρώην εκδότη 6,5 εκ. ευρώ και φέρεται να έχουν εξοφληθεί (πλην ποσού 350.000 ευρώ) με χρήματα από την πώληση δύο οικιών και του ραδιοφωνικού σταθμού «Σφαίρα».

Ο Κωστόπουλος, δίνοντας εξηγήσεις, απέδωσε τα αίτια τόσο σε δικές του λανθασμένες πολιτικές στην οικονομική διοίκηση της εταιρίας, χαρακτηρίζοντας σπάταλη τη λειτουργία της τα προηγούμενα χρόνια, όσο και στην κρίση στον χώρο του Τύπου την περίοδο της οικονομικής κρίσης στην Ελλάδα.Πέτρος Κωστόπουλος (Φεβρουάριος 2012), Η ώρα του απολογισμού..., www.lifo.gr

Τον Απρίλιο του 2012, ο Πέτρος Κωστόπουλος ανέλαβε καθήκοντα διευθύνοντα δημιουργικού συμβούλου στην εταιρεία Δάφνη Επικοινωνίες, που αποτελεί τον επικοινωνιακό βραχίονα του Ομίλου Antenna, ενώ ορίστηκε και Ειδικός Σύμβουλος του Αλεξάντερ Χόλαντ, διευθύνοντα λειτουργικού συμβούλου του Ομίλου.

Στις 11 Σεπτεμβρίου 2013, με απόφαση του Πτωχευτικού Δικαστηρίου Πειραιά σε αίτηση από πιστωτή του, κήρυξε πτώχευση. Στις 26 Νοεμβρίου 2013 ασκήθηκε εναντίον του ποινική δίωξη σε βαθμό πλημμελήματος για χρέη ύψους 350.000 ευρώ προς το Ελληνικό Δημόσιο και το ΙΚΑ, καθώς έχει ήδη εξοφλήσει 6,5 εκατομμύρια ευρώ.

Το 2023 και για λίγο διάστημα ανέλαβε εκδότης και σύμβουλος μέσων ενημέρωσης του ομίλου Σμυρνιωτάκη.Ο Πέτρος Κωστόπουλος «επιστρέφει στον τόπο του εγκλήματος» – Το νέο επαγγελματικό του βήμαΞανά στα ΜΜΕ ο Πέτρος Κωστόπουλος – Πού επιστρέφει;

Η επιρροή του Κωστόπουλου
Από τον Απρίλιο του 1987 με την εμφάνιση του περιοδικού ΚΛΙΚ, ο Πέτρος Κωστόπουλος ήταν αυτός που άνοιξε μία νέα αγορά και έφερε κάτι εντελώς καινούργιο στα μαζικά μέσα ενημέρωσης.Ηλίας Κανέλλης, "Το λαμπερό παραμύθι που δεν είχε χάπι εντ," Τα Νέα (25-02-2012). Ήταν το πρώτο έντυπο μαζικής κυκλοφορίας που απενοχοποίησε τη συνουσία και ασχολούταν μαζί του συνεχώς, ενώ πρόβαλε για πρώτη φορά στην ελληνική αγορά και ό,τι είχε να κάνει με «εναλλακτικό τρόπο ζωής, media, νυχτερινή ζωή, κλάμπινγκ, νεολαιίστικη αργκό, νέα δημοσιογραφία, ιδιωτική ραδιοφωνία».

Στον Πέτρο Κωστόπουλο ασκήθηκε κριτική, πρώτα από τα κομματικά έντυπα της Αριστεράς και στη συνέχεια και από άλλους, ότι εισήγαγε το λαϊφστάιλ στην Ελλάδα και τελικά το επέβαλε, επιδρώντας έτσι αρνητικά στην ελληνική κοινωνία. Ο ίδιος το αρνείται και σε συνέντευξή του το 2012 έλεγε ότι «κουβαλούσα μέχρι πρόσφατα και βαριά ενοχικά μια αριστερόστροφη ιδεολογία που δεν μου επέτρεπε ούτε να χαρώ πολύ, ούτε να προμοτάρω χλιδοειδείς υπερβολές στην ύλη των περιοδικών μου».Δημήτρης Παγαδάκης, «Εγώ φταίω για όλα»  Συνέντευξη από τον Πέτρο Κωστόπουλο στο Πρώτο Θέμα (26-02-2012).

Δισκογραφία

Ο Πέτρος Κωστόπουλος εξέδωσε με επιτυχία συλλογές ξένων μουσικών παραγωγών της ποπ και της χορευτικής μουσικής σκηνής.

Προσωπική ζωή
Από από το 1996 έως το 2014 ήταν παντρεμένος με το γνωστό μοντέλο και παρουσιάστρια Τζένη Μπαλατσινού με την οποία έχουν αποκτήσει δύο κόρες και έναν γιο.

Παραπομπές

Κατηγορία:Έλληνες εκδότες
Κατηγορία:Έλληνες παρουσιαστές
Κατηγορία:Απόφοιτοι του Πανεπιστημίου Πειραιώς
Κατηγορία:Μερική επέκταση
Κατηγορία:Έλληνες επιχειρηματίες